《友人若木余兄告归诗以送之》
宋代·蒲寿宬

两年游海国，一半在山扉。
政喜沙鸥狎，忽惊辽鹤归。
苦吟黄叶落，凝睇白云飞。
志已坚亲养，难分薜荔衣。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。